**Ridică bâta, țărane!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ridică bâta, țărane!

...

Pândesc drujbele să taie copacii,

Să-i ducă de-aici în țări suverane,

Mincinoșii să-și plătească ciracii,

Cu bani din economii subterane!

...

Pădurile pleacă, munții năpârlesc,

Când copacii pică, o vilă se ridică,

Pădurea dispare, un off road apare!

Vine ziua când dintr-o dată dispare

Tot ce-i românesc!

...

Ridică bâta, ridică barda țărane,

Că-ți fură tâlharii pădurea

Pentru avuțiile lor subterane

Ridică bâta, barda, securea!